કચ્છનો ખેડૂત પ્રયોગશીલ છે. પાણીની છત ન હોવા છતાં નવા-નવા પાક લેવાના અખતરા કરે છે. ક્યારેક સફળ થાય છે તો ક્યારેક નિષ્ફળ. અત્યારે એક ખેડૂતે કાશ્મીરી કેસર વાવવાનો પ્રયત્ન કર્યો છે અને બે ખેડૂતોએ અમેરિકન કેસરનો પ્રયોગ કર્યો છે. અમુક વખતે પાક સફળ થાય, ઉત્પાદન મળે, પરંતુ તેનું વેચાણ ન થઈ શકે તેવી પણ પરિસ્થિતિ ઊભી થાય, ત્યારે ખેડૂતને મજબૂરીથી નવો પાક ઉગાડવાનો પ્રયત્ન છોડી દેવો પડે છે. અમેરિકન કેસર અને કાશ્મીરી કેસરનો પ્રયોગ કેટલો સફળ થશે તે તો આવનારો સમય જ કહી શકશે…..